১৯৯২-এ বাংলাদেশ

১৯৯২ সাল ছিল বাংলাদেশের স্বাধীনতার ২১তম বছর। এটি ছিল খালেদা জিয়া সরকারের প্রথম স্থায়িত্বকালের দ্বিতীয় বছর।

## দায়িত্ব

* রাষ্ট্রপতি: আবদুর রহমান বিশ্বাস
* প্রধানমন্ত্রী: খালেদা জিয়া
* প্রধান বিচারপতি: শাহাবুদ্দিন আহমেদ

## জনসংখ্যা

## জলবায়ু

### ঘূর্ণিঝড়
১৯৯২ সালের নভেম্বরের শেষের দিকে সাইক্লোন ফরেস্ট নামে একটি শক্তিশালী ক্রান্তীয় ঘূর্ণিঝড় বাংলাদেশের ৬০০,০০০ মানুষকে উচ্ছেদ করে। ৯ নভেম্বর ক্যারোলাইন দ্বীপপুঞ্জের কাছে বিপর্যস্ত আবহাওয়ার একটি এলাকা থেকে ঘূর্ণিঝড়টির উদ্ভব হয়। ফরেস্টটি তিন দিন পরে দক্ষিণ চীন সাগরের উপরে আসলে একে একটি গ্রীষ্মমণ্ডলীয় নিম্নচাপ হিসেবে শ্রেণীবদ্ধ করা হয়। সাধারণভাবে এটি পশ্চিম অনুসরণ করে ছোটে, ১৫ নভেম্বর মালয় উপদ্বীপ বরাবর থাইল্যান্ডে আঘাত করার আগে সিস্টেমটি ক্রমাগতভাবে একটি গ্রীষ্মমণ্ডলীয় ঝড়ের মধ্যে সংগঠিত হয় এবং দক্ষিণের ভিয়েতনাম অতিক্রম করে। এবার বঙ্গোপসাগরের উপর দিয়ে ফরেস্ট ১৭ নভেম্বর উত্তর দিকে মোড় নেয় এবং এর গতি উল্লেখযোগ্যভাবে তীব্র হয়। এটি ২০ নভেম্বরে ২৩০ কিমি/ঘন্টা (১৪৫ mph) বাতাসের বেগসহ সাফির-সিম্পসন হারিকেন স্কেলে ৪-সমমানের ঘূর্ণিঝড় হিসেবে  সর্বোচ্চ তীব্রতায় পৌঁছে। আকস্মিকভাবে পূর্ব-উত্তরপূর্ব দিকে মোড় নেয়ার কারণে, ঘূর্ণিঝড়টি শীঘ্রই প্রতিকূল পরিবেশগত পরিস্থিতিকে প্রভাবিত করে। পরের দিন ভোরে অর্থাৎ ২১ নভেম্বর বিলীন হওয়ার আগে ফরেস্ট একটি দুর্বল সিস্টেম হিসেবে উত্তর-পশ্চিম মিয়ানমাররে স্থলরেখায় আঘাত করে।

২০ নভেম্বরে ফরেস্ট যখন তার সর্বোচ্চ তীব্রতায় পৌঁছে, তখন সারা বাংলাদেশে আশঙ্কা দেখা দেয় যে, ১৯৯১ সালের এপ্রিলে প্রলয়ঙ্করী ঘূর্ণিঝড়ের পুনরাবৃত্তি ঘটবে। ফলস্বরূপ, দেশের উপকূলীয় অঞ্চল জুড়ে ব্যাপক উচ্ছেদ পরিকল্পনা প্রণয়ন করা হয়, যার মধ্যে ১০ লক্ষ পর্যন্ত জনসংখ্যা স্থানান্তরের পরিকল্পনা ছিল। কিন্তু, ঝড়টি আকস্মিকভাবে পূর্ব দিকে মোড় নেয় এবং ৬০০,০০০ বাসিন্দাকে সফলভাবে সরিয়ে নেওয়ার ফলে অসংখ্য জীবন রক্ষা পায়। সেন্ট মার্টিন দ্বীপের সমস্ত বাড়ির প্রায় অর্ধেক ক্ষতিগ্রস্থ হলেও শুধুমাত্র দুটি মৃত্যু নথিভুক্ত করা হয় এবং সামগ্রিক ক্ষতি তুলনামূলক অনেক কম হয়।

## অর্থনীতি

দ্রষ্টব্য: ১৯৯২ সালের জন্য গড় সরকারি বিনিময় হার ছিল BDT প্রতি US$ ৩৮.৯৫।

## ঘটনাবলী
[ডান|থাম্ব|164x164পিক্সেল| [জাহানারা ইমাম]]

* ২৬ মার্চ – ঘাতক-দালাল নির্মূল কমিটি ঢাকায় জাহানারা ইমামের নেতৃত্বে গণ-আদালত নামে পরিচিত মক ট্রায়াল গঠন করে এবং যুদ্ধাপরাধী হিসেবে অভিযুক্ত ব্যক্তিদের 'দণ্ডাদেশ' দেয়।
* ১০ এপ্রিল – ভারত সীমান্তবর্তী খাগড়াছড়ি জেলার লোগাং গ্রামে লোগাং গণহত্যা সংঘটিত হয়। এই গণহত্যায় বাঙ্গালী বেসামরিক, সীমান্তরক্ষী এবং সেনাবাহিনী জড়িত ছিল। যারা কুড়াল, হ্যাচেট এবং বন্দুক দিয়ে জুম্ম জনগণকে আক্রমণ করে এবং সমস্ত বাড়িঘর পুড়িয়ে দেয়। সরকারি তদন্ত পরিষদ ঘোষণা করে যে, মাত্র ১২ জন মারা গেছে, যেখানে বেসরকারী অনুমান অনুযায়ী মৃতের সংখ্যা প্রায় ৪০০তে দাঁড়ায়।
* ২১ অক্টোবর - ঢাকা বিভাগের গাজীপুর জেলার বোর্ড বাজারে প্রধান ক্যাম্পাসসহ বাংলাদেশ উন্মুক্ত বিশ্ববিদ্যালয় প্রতিষ্ঠিত হয়। 
* ৭ ডিসেম্বর - বাবরি মসজিদ ধ্বংস এবং ভারতে মুসলমানদের বিরুদ্ধে সহিংসতার প্রতিবাদে বাঙালি হিন্দুদের বিরুদ্ধে একের পর এক সহিংসতা হয়। ঢাকেশ্বরী মন্দিরে হামলা হয়। ঢাকার ভোলানাথ গিরি আশ্রমে হামলা ও লুটপাট করা হয়।  পুরান ঢাকায় হিন্দু মালিকানাধীন জুয়েলারি দোকানে লুট হয়। রায়েরবাজারে হিন্দুদের বাড়িতে আগুন দেয়া হয়। 
* ৮ ডিসেম্বর – কক্সবাজার জেলার কুতুবদিয়া উপজেলায় হিন্দুদের উপর হামলা হয়। মুসলমানরা ১৪টি হিন্দু মন্দির আক্রমণ করে, তাদের মধ্যে আটটি পুড়িয়ে দেওয়া হয় এবং ছয়টি ক্ষতিগ্রস্ত হয়। এগুলোর মধ্যে আলী আকবর ডেলে ৫১টি হিন্দু বাড়ি এবং চৌফলদন্ডীতে আরো ৩০টি বাড়ি বিদ্যমান। 
* মিয়ানমারের ২৫০,০০০ রোহিঙ্গাদের এক তৃতীয়াংশ বাংলাদেশে পালিয়ে আসে। 

### পুরস্কার এবং স্বীকৃতি

#### আন্তর্জাতিক স্বীকৃতি

* গণস্বাস্থ্য কেন্দ্র / জাফরুল্লাহ চৌধুরী রাইট লাইভলিহুড অ্যাওয়ার্ডে ভূষিত হন।

#### স্বাধীনতা দিবসের পুরস্কার

#### একুশে পদক
# দেওয়ান মোহাম্মদ আজরফ (সাহিত্য)
# মোবাশ্বের আলী (সাহিত্য)
# এমাজউদ্দিন আহমদ (শিক্ষা)
# খান মোহাম্মদ সালেক (শিক্ষা)
# গিয়াস কামাল চৌধুরী (সাংবাদিকতা)
# আতাউস সামাদ (সাংবাদিকতা)
# শাহনাজ রহমতুল্লাহ (সঙ্গীত)
# আমজাদ হোসেন (নাটক)
# হাশেম খান (চারুকলা)

### খেলাধুলা
* **অলিম্পিক**:
** স্পেনের বার্সেলোনায় ১৯৯২ সালের গ্রীষ্মকালীন অলিম্পিকে অংশগ্রহণের জন্য বাংলাদেশ একটি প্রতিনিধি দল পাঠায়। প্রতিযোগিতায় কোনো পদক জিততে পারেনি বাংলাদেশ।
* **ঘরোয়া [[ফুটবল]]**:
** ঢাকা লিগের শিরোপা জিতে আবাহনী এবং রানার আপ হয় মোহামেডান। 
* **[[ক্রিকেট]]**:
** ১৯৯২ সালের ডিসেম্বরে ১৯৯২-৯৩ সার্ক চতুর্ভুজ ক্রিকেট টুর্নামেন্ট বাংলাদেশের ঢাকায় ব্যাপক উৎসাহ ও উত্তেজনার মধ্য দিয়ে শুরু হয়। ৪টি দল নিয়ে এটি অনুষ্ঠিত হয়। প্রতিবেশী ভারত, পাকিস্তান ও শ্রীলঙ্কার 'এ' দল এবং স্বাগতিক দেশের পূর্ণাঙ্গ জাতীয় দল এই প্রতিযোগিতায় অংশগ্রহণ করে। উপমহাদেশে উদ্ভুত অস্থিতিশীল রাজনৈতিক পরিস্থিতির কারণে লিগ পর্যায়ে টুর্নামেন্টটি পরিত্যাগ করতে হয়। সুতরাং, টুর্নামেন্টের কোন বিজয়ী ছিল না।

## জন্ম
* ৭ ফেব্রুয়ারি – তাইজুল ইসলাম, ক্রিকেটার 
* ৫ আগস্ট – আবুল হাসান, ক্রিকেটার 
* ২৪ অক্টোবর – পরীমনি, অভিনেত্রী
* ১৭ ডিসেম্বর – আসিফ আহমেদ, ক্রিকেটার 
* ১৬ ডিসেম্বর – এনামুল হক বিজয়, ক্রিকেটার

## মৃত্যু
* ২৯ এপ্রিল – গোলাম ফারুক খান, পূর্ব পাকিস্তানের গভর্নর (জন্ম: ১৮৯৯) 

## আরও দেখুন
* ১৯৯২ সালের বাংলাদেশী চলচ্চিত্রের তালিকা
* বাংলাদেশী ইতিহাসের সময়ক্রম

## তথ্যসূত্র

বিষয়শ্রেণী:বাংলাদেশ
বিষয়শ্রেণী:১৯৯২-এ বাংলাদেশ